VÝTVARNÉ SPEKTRUM 2016
krajskej postupovej súťaže a výstavy neprofesionálnej výtvarnej tvorby

PROPOZÍCIE

Vyhlasovateľ:                                  

Žilinský samosprávny kraj

Organizátor:                                   

Kysucké kultúrne stredisko v Čadci

Spoluorganizátor:



Kultúrne a spoločenské stredisko v Turzovke

Termín konania vernisáže:   10. 6. 2016 o 14.00 hod. 

Miesto konania: Kultúrne a spoločenské stredisko v Turzovke

Termín výstavy: 10. 6.  – 10. 7. 2016
Súťažná časť: sústreďovanie prác z regionálnych kôl do krajského kola 

Miesto odberu: Kysucké kultúrne stredisko v Čadci
Termín: 23. 5. 2016 
Vzdelávacia časť: rozborový seminár

Miesto konania: Kultúrne a spoločenské stredisko v Turzovke

Termín: 10. 6. 2016
Poslanie:

Poslaním  Výtvarného spektra 2016 je aktivizovať a  podporovať  amatérsku  výtvarnú tvorbu  v celej  jej žánrovej  rozmanitosti,  objavovať  a podporovať mladé talenty,  poskytovať  priestor  prezentácii a konfrontácii   výsledkov  tejto tvorby  na  regionálnej,  krajskej a celoštátnej úrovni a tým pomáhať kultúrnemu rozvoju všetkých vrstiev obyvateľstva i kultivovaniu ich životného štýlu  s umožnením vzájomnej konfrontácie výtvarných prác ocenených v regionálnych, krajských a celoštátnych súťažiach. Väčšina súťažiacich neprofesionálnych výtvarníkov svojím úprimným a nefalšovaným vzťahom k rodisku, osobitnými výtvarnými prostriedkami zachytáva charakteristické prvky svojho regiónu – architektúru, pamiatky, krajinu, prírodu, ľudí, či dávne zvyky svojho regiónu. Vystavené súťažné diela dosahujú nielen požadovanú umeleckú, ale aj vzácnu dokumentačnú hodnotu.

Kategorizácia účastníkov súťaže:

Súťaže sa môžu zúčastniť občania Žilinského kraja – neprofesionálni výtvarníci od 15  rokov (v roku 2016 dosiahnu vek 15 rokov) – jednotlivci alebo členovia združení neprofesionálnych výtvarníkov so svojimi výtvarnými  prácami. Výtvarné práce do krajského kola prihlasujú a kolekciu výtvarných prác dodajú príslušné kultúrne zariadenia Žilinského kraja. 

Súťažné kategórie:
Súťažiaci autori môžu byť zaradení do štyroch súťažných kategórií nasledovne: 
Kategória A: autori vo veku od 15 do 25 rokov;

Kategória B: autori vo veku od 25 do 60 rokov;

Kategória C: autori vo veku nad 60 rokov; 

Kategória D: autori vo veku od 15 rokov výtvarne neškolení,so špecifickým výtvarným prejavom – insitné umenie, art brute, naivné umenie, umenie outsiderov a pod.
Organizácia a riadenie súťaže:

*Súťaž je postupová a trojstupňová. Organizuje sa na troch úrovniach – okresné/regionálne, krajské a celoštátne stupne súťaže. Uskutočňuje sa každoročne. 

*Autor prihlasuje svoje práce  do základného okresného/resp. regionálneho stupňa súťaže, a to podľa svojho bydliska /trvalé alebo prechodné/.

*Realizáciou krajských kôl súťaže poveruje príslušný úrad vyššieho územného celku  vybrané regionálne kultúrne zariadenia.

Podmienky účasti v súťaži:

*Krajská tvorivá súťažsa vypisuje vo všetkých voľných výtvarných disciplínach: v kresbe, grafike, maľbe, plastike, úžitkovej tvorbe i v prácach intermediálneho charakteru (fotografický záznam akčného umenia, land-artu a pod.)

*Do súťaže sa nezaradia práce z oblasti ľudového remesla, priemyselného dizajnu, diplomové a ročníkové práce študentov škôl s výtvarným zameraním a práce na úrovni škíc a štúdií.

*Prihlásiť sa môžu neprofesionálni výtvarníci zo Žilinského kraja a mladí autori, ktorí v roku 2016 dosiahnu vek 15 rokov. Súťaž nie je určená profesionálnym umelcom (absolventom VŠVU, AVU a členom profesionálnych výtvarných združení).
*Právo na postup z regionálneho do krajského kola majú najlepšie práce, ktoré získali  ocenenia a  čestné uznania v každej kategórii /A, B, C, D/ podľa návrhu výberovej poroty.  

*Do súťaže budú prijaté výtvarné práce realizované v rokoch 2015 a 2016, pričom autori nemôžu predložiť práce, s ktorými už súťažili v rámci súťaže Výtvarné spektrum.

*Ocenené a vystavené práce môže organizátor so súhlasom autora použiť na propagáciu Výtvarného spektra 2016, a to bez nároku na honorár. 

 Povinnosti súťažiacich:

*Všetky výtvarné práce, ktoré postúpia do krajského kola musia byť adjustované (pasparta, rám, prípadne iný spôsob), na zadnej strane (pri plastike na spodnej) opatrené identifikačným štítkom  s týmito údajmi: meno a vek autora, kategória, názov diela 
a výtvarná technika, presná adresa trvalého bydliska autora a sídlo príslušného regionálneho kultúrneho strediska.
*Prihlášky do krajského kola súťaže a potvrdenie o prevzatí prác musia byť dôsledne

a čitateľne vyplnené. Prihlášku pripojte k výtvarným prácam určeným do krajského kola. 

Termín zaslania záväznej prihlášky:

Sústreďovanie prác do krajského kola sa uskutoční  23. 5. 2016 v priestoroch Kysuckého kultúrneho strediska v Čadci. Zozbieranie výtvarných prác a ich reprezentačný výber do krajskej súťaže zabezpečia regionálne kultúrne strediská v zriaďovateľskej pôsobnosti Žilinského samosprávneho kraja v príslušnom regióne a doručia ich do Kultúrneho a spoločenského strediska v Turzovke v  uvedenom termíne. 
Hodnotenie súťažnej výstavy /kritériá hodnotenia/:

Výtvarné práce v krajskom kole vyhodnotí trojčlenná odborná porota, ktorú menuje Krajské kultúrne stredisko v Žiline – na návrh riaditeľky Kysuckého kultúrneho strediska v Čadci, organizácie v zriaďovateľskej pôsobnosti Žilinského samosprávneho kraja. Členovia výberovej poroty vyhotovia zápis /protokol/ z rokovania, podpísaný predsedom poroty. V ňom navrhnú hlavnému usporiadateľovi súťaže udelenie hlavnej ceny, po tri ocenenia v každej kategórii a po tri čestné uznania v každej kategórii. Výberová porota rozhodne o výbere výtvarných prác na krajskú výstavu a navrhne kolekciu prác do celoštátneho kola súťažnej výstavy – VÝTVARNÉ SPEKTRUM 2016.   

*Informácie o výsledkoch krajského kola postupovej súťaže budú zverejnené v katalógu z krajskej súťažnej výstavy – VÝTVARNÉ SPEKTRUM 2016 a na internetovej stránke Kysuckého kultúrneho strediska v Čadci – www.kultura.e-kysuce.sk  a zaslané budú 

aj e-mailom. 

Ocenenie:

Na návrh odbornej poroty budú udelené finančné ceny a to: hlavná cena za mimoriadny umelecký prínos, po tri ceny v každej kategórii a po tri čestné uznania v každej kategórii. 

Porota má právo niektorú z cien neudeliť,  prípadne zlúčiť, alebo prerozdeliť.

Výsledky súťaže:

Vyhlásenie výsledkov súťaže sa uskutoční  na SLÁVNOSTNEJ VERNISÁŽI 

dňa 10. 6.  2016  (piatok) o 14.00 hod. v Kultúrnom dome R. Jašíka v Turzovke. 

Finančné zabezpečenie:

Viaczdrojové financovanie: režijné náklady hradí vysielajúca organizácia, účastníci súťaže si hradia všetky náklady spojené s účasťou sami.

Kontakt- bližšie informácie:

Mgr. Ivana Chmúrová
manažér pre výtvarníctvo, fotografiu a film

KYSUCKÉ KULTÚRNE STREDISKO V ČADCI

041/433 12 50

e-mail: ivana.chmurova@vuczilina.sk

www.kultura.e-kysuce.sk

 PRIHLÁŠKA

VÝTVARNÉ SPEKTRUM 2016
do 1.- regionálneho,2.-krajského  a 3.-celoštátneho kola

Meno a priezvisko autora: ..........................................................................................................
Presná adresa trvalého bydliska (PSČ):.......................................................................................

Okres:

Rok narodenia:....................  kategória:.............   telefón (+smerové číslo): ..............................

Sídlo regionálneho a krajského kultúrneho strediska: ................................................................

Regionálneho, krajského, celoslovenského kola súťaže sa zúčastním s týmito prácami:

Názov:                                                                         technika, rok vzniku:

1..................................................................................................................................................

2. ................................................................................................................................................

3. ................................................................................................................................................

4. ................................................................................................................................................

5. ................................................................................................................................................

Som oboznámený s propozíciami súťaže, súhlas s podmienkami účasti potvrdzujem svojim podpisom

                                                                                                      podpis autora: ..............................

Práce do súťaže

Odovzdal:                     meno: ............................................ podpis: ..........................................

Práce prevzal:              meno: ............................................ podpis: ...........................................

V ................................... dňa ...........................................   2015

Práce vrátil:                 meno: ........................................... podpis: ............................................

Práce prevzal:             meno: ............................................ podpis: ............................................

V ................................. dňa: ............................................  2016
Pripomienky alebo návrhy súvisiace s organizovaním podujatia môžete uviesť na druhú stranu prihlášky. 

